pythainlp/thai-wiki-dataset-v3 huggingface dataset:
ภาษากูรุง

ภาษากูรุง หรือ ภาษาตมุ กยี (Gurung หรือ Tamu Kyi,อักษรเทวนาครี:तमु क्यी ตมุ กยี) เป็นคำที่ใช้เรียก รวมภาษากูรุงตะวันตก (Western Gurung ISO 639-3: gvr) และภาษากูรุงตะวันออก (Eastern Gurung ISO 639-3: ggn) แม้ว่าการเข้าใจกันได้ของภาษาทั้งสองจะจำกัด ผู้พูดภาษากูรุงทั้งหมดในเนปาลมี  227,918 (พ.ศ. 2534) ภาษานี้อยู่ในตระกูลภาษาจีน-ทิเบต ตระกูลภาษาย่อยทิเบต-พม่า ชาวกูรุงเป็นชนกลุ่มน้อยที่ได้รับการยอมรับจากรัฐบาลเนปาล
== การจัดจำแนก ==
ใน ethnologue ภาษากูรุงแยกเป็นสองภาษาคือภาษากูรุงตะวันออกและตะวันตก
== ไวยากรณ์ ==
ภาษากูรุงเป็นภาษาที่เรียงประโยคแบบประธาน-กรรม-กริยา ใช้ปรบท คำคุณศัพท์สัมพันธ์กับส่วนหน้าของนาม จัดเป็นภาษาที่มีวรรณยุกต์
== ระบบการเขียน ==
ภาษากูรุงเขียนด้วยภาษาเทวนาครี
== อ้างอิง ==
Ethnologue report
Entry for Western Gurung at Rosetta Project 
Entry for Eastern Gurung at Rosetta Project 
กูรุง
จุฬารัตน์

จุฬารัตน์ อาจหมายถึง
จุฬารัตน์ (วงดนตรี)
โรงพยาบาลจุฬารัตน์
จุฬารัตน์ บุณยากร ผู้อำนวยการสำนักงานพระพุทธศาสนาแห่งชาติ
ดัสตี สปริงฟิลด์

แมรี อิซาเบล แคเทอรีน เบอร์นาเดตต์ โอ'ไบรน์, โอบีอี (Mary Isabel Catherine Bernadette O'Brien OBE) (16 เมษายน ค.ศ. 1939 - 2 มีนาคม ค.ศ. 1999) หรือเป็นที่รู้จักในชื่อ ดัสตี สปริงฟิลด์ (Dusty Springfield) เป็นนักร้องเพลงป็อป ดารา ในบรรดาศิลปินนักร้องเพลงป็อปจากสหราชอาณาจักร เธอเป็นบุคคลหนึ่งที่สร้างความประทับใจให้กับตลาดอเมริกันมากที่สุด กับน้ำเสียงอันโดดเด่นที่ให้ความรู้สึก เธอเป็นที่รู้จักมากที่สุดในฐานะศิลปินนักร้องเพลงโซลผิวขาว
เธอเกิดในครอบครัวโรมันแคทอลิกชาวไอริชที่รักในดนตรี แมรี โอ'ไบรน์เรียนด้านการร้องที่บ้าน สปริงฟิลด์เริ่มอาชีพเป็นนักร้องเดี่ยวในปี ค.ศ. 1963 กับเพลงป็อปมีจังหวะที่โด่งดังอย่าง "I Only Want To Be With You" เพลงดังต่อมาของเธออย่างเช่น "I Just Don't Know What to Do with Myself", "Wishin' and Hopin'", และ "You Don't Have to Say You Love Me" ผลงานเพลงของเธอ "The Look of Love" ที่เขียนโดย เบิร์ต แบแคแรกและฮอล เดวิด ใช้ประกอบภาพยนตร์เจมส์ บอนด์ เรื่อง Casino Royale (1967) และยังได้รับการเสนอชื่อเข้าชิงรางวัลในสาขาเพลงแห่งปี ในปี ค.ศ. 1967
จากการเปลี่ยนแปลงของวงการเพลงป็อปในช่วงกลางคริสต์ทศวรรษ 1960 ทำให้ศิลปินนักร้องเพลงป็อปหลายคนหลุดกระแสไป และเพื่อให้ได้มีชื่อในฐานะศิลปินโซล สปริงฟิลด์เดินทางไปเมืองเมมฟิส รัฐเทนเนสซี ทำผลงานเพลงป็อปและโซลกับทีมงานผลิตของค่ายแอตแลนติกเรเคิดส์ อัลบั้มของเธอ Dusty in Memphis ทำให้เธอได้รับการเสนอชื่อเข้าชิงรางวัลแกรมมี่ในสาขาแสดงเพลงป็อปหญิงยอดเยี่ยมในปี 1970 และเธอได้รับรางวัลแกรมมี่ฮอลออฟเฟมในปี 2001 ผู้อ่านในระดับนานาชาติและการสำนวจจากผู้ชมได้ยกอัลบั้มนี้อยู่ใน 1 ใน 100 อัลบั้มที่ยอดเยี่ยมที่สุดตลอดกาล อัลบั้มมีเพลงที่โดดเด่นอย่าง "Son of a Preacher Man" ติดชาร์ตท็อป 10 ในปี 1969 หลังจากอัลบั้มนี้แล้ว ความประสบความสำเร็จของเธอก็ลดลงไป จนในปี ค.ศ. 1987 เธอได้ร่วมร้องกับวงเพตช็อปบอยส์ ทำให้เธอกลับมีเพลงฮิตติดท็อป 20 ในสหราชอาณาจักรและชาร์ตอเมริกันถึง 3 ซิงเกิ้ลส์ อย่าง "What Have I Done to Deserve This?", "Nothing Has Been Proved" และ "In Private" ในปี 1995 เธอได้รับการวินิจฉัยว่าเป็นมะเร็งเต้านม
สปริงฟิลด์ได้รับการลงคะแนนเป็นอันดับ 1 ของศิลปินหญิงสหราชอาณาจักร ในแบบสำรวจของนิตยสารเอ็นเอ็มอี ในปี 1964, 1965 และ 1968 หลังจากนั้นก็เปิดที่สนใจอีกครั้งในปี 1994 หลังจากที่เพลง "Son of a Preacher Man" บรรจุในเพลงประกอบภาพยนตร์ Pulp Fiction เธอมีชื่ออยู่ในร็อกแอนด์โรลฮอลออฟเฟมและยูเคมิวสิกฮอลออฟเฟม สปริงฟิลด์ยังมีชื่ออยู่ใน 1 ในศิลปินร็อกหญิงที่ดีที่สุดตลอดกาลใน 25 อันดับ จากผู้อ่านระดับนานาชาติและแบบสำรวจศิลปินของนิตยสาร โมโจ คิว และวีเอชวัน
== อ้างอิง ==
บุคคลจากเทศมณฑลออกซฟอร์ดเชอร์
บุคคลจากลอนดอนโบโรคามเดิน
นักร้องอังกฤษที่มีความหลากหลายทางเพศ
คริสต์ศาสนิกชนนิกายโรมันคาทอลิกชาวอังกฤษ
ศิลปินสังกัดแอตแลนติกเรเคิดส์
ชาวอังกฤษเชื้อสายไอริช
คาบาเรต์

คาบาเรต์ (Cabaret); ) เป็นรูปแบบการแสดงความบันเทิงที่นำเสนอทั้งดนตรี เพลง การเต้นรำ และการละคร สถานที่จัดอาจเป็นผับ กาสิโน โรงแรม ภัตตาคาร หรือไนต์คลับ พร้อมด้วยเวทีการแสดง ผู้ชมมักมีการดื่มหรือรับประทานอาหาร โดยทั่วไปจะไม่มีการเต้น แต่ส่วนใหญ่มักนั่งอยู่กับโต๊ะ และมีการแนะนำการแสดงโดยพิธีกร ความบันเทิงที่ดำเนินโดยกลุ่มนักแสดงหรือตามต้นกำเนิดจากยุโรปมักจะ (แต่ไม่เสมอไป) มุ่งเน้นผู้ชมในวัยผู้ใหญ่และมีลักษณะเป็นเพลงใต้ดินอย่างชัดเจน ในสหรัฐ การแสดงเปลื้องผ้า การแสดงตลกขบขัน การแสดงแดร็ก หรือการขับร้องเดี่ยวพร้อมกับเปียโน เช่นเดียวกับสถานที่จัดที่นำเสนอความบันเทิงในลักษณะนี้ มักถูกมองว่าเป็นคาบาเรต์ด้วย
== ศัพทมูลวิทยา ==
คาบาเรต์ (Cabaret) มาจากภาษาปีการ์หรือภาษาวอลลูนคำว่า camberete หรือ cambret แปลว่า "ห้องขนาดเล็ก" (คริสต์ศตวรรษที่ 12) ส่วนคำว่า kaberet ปรากฏครั้งแรกในเอกสารเมื่อปี 1275 ในเมืองตูร์แน ส่วนภาษาดัตช์ยุคกลางปรากฏคำว่า caberet หรือ cabret แปลว่า "โรงเตี๊ยม" หรือ "ร้านอาหารราคาประหยัด" (คริสต์ศตวรรษที่ 13)
คำว่า cambret อาจมาจากคำดั้งเดิม chambrette แปลว่า "ห้องเล็ก ๆ" หรือมาจากภาษานอร์มันคำว่า chamber แปลว่า "ทาเวิร์น" อันมาจากคำภาษาละตินตอนปลาย ซึ่งหมายถึง "หลังคาทรงโค้ง"
== อ้างอิง ==
สิ่งประดิษฐ์ของฝรั่งเศส
ดับเบิลยูดับเบิลยูอี อาร์มาเกดดอน

ดับเบิลยูดับเบิลยูอี อาร์มาเกดดอน เป็นรายการมวยปล้ำของ WWE ที่ดำเนินการฉายตั้งแต่ปี ค.ศ. 1999 ถึง ค.ศ. 2008 รวม 10 ปี ปัจจุบัน รายการที่แทนที่คือ เทเบิล แลดเดอร์ แอนด์ แชร์
==วันที่และสถานที่ของอาร์มาเกดดอน==
{|class="wikitable" style="margin: 0 auto"
|style="background:#FBB; width:2em"|
|Raw-branded event
|style="background:#BBF; width:2em"|
|SmackDown-branded event
|}
== ดูเพิ่ม ==
รายชื่อรายการเพย์-เพอร์-วิวของดับเบิลยูดับเบิลยูอี
== อ้างอิง ==
^ "Preview:Unified Tag Team Champions Chris Jericho & Big Show vs. D-Generation X (Tables, Ladders & Chairs Match)". World Wrestling Entertainment. http://www.wwe.com/shows/wwetlc/matches/12728814/preview/. Retrieved 2009-11-24. "Although the innovative, new WWE pay-per-view will feature matches utilizing ladders, tables and chairs, the Unified Tag Team Title Match will be the one battle that will incorporate all three."
== แหล่งข้อมูลอื่น ==
Official Website
อาร์มากเดดอน
รายการโทรทัศน์ที่เริ่มออกอากาศตั้งแต่ พ.ศ. 2542
รายการโทรทัศน์ที่ยุติการออกอากาศในปี พ.ศ. 2551
ทางหลวงแผ่นดินหมายเลข 2321

ทางหลวงแผ่นดินหมายเลข 2321 สายใหม่สามัคคี - สระโบสถ์ เป็นถนนลาดยางขนาด 2 ช่องทางจราจร แนวสายทางเริ่มจากถนนคชเสนีย์ (ทางหลวงแผ่นดินหมายเลข 21) หรือถนนสระบุรี-หล่มสักช่วงกิโลเมตรที่ 74 ผ่านพื้นที่ตำบลนิคมลำนารายณ์และตำบลบ้านใหม่สามัคคี อำเภอชัยบาดาล จากนั้นจึงผ่านพื้นที่อำเภอสระโบสถ์บริเวณตำบลนิยมชัยและตำบลสระโบสถ์ ไปบรรจบกับทางหลวงแผ่นดินหมายเลข 3326 ระยะทางทั้งหมด 34.802 กิโลเมตร
2321
4-2321
2321
รัฐอามาโซนัส (เวเนซุเอลา)

อามาโซนัส (Amazonas) เป็น 1 ใน 23 รัฐของประเทศเวเนซุเอลา มีเมืองหลวงของรัฐคือเมืองปวยร์โตอายากูโช และถึงแม้ว่าชื่อรัฐจะมาจากแม่น้ำแอมะซอน แต่แม่น้ำที่ไหลผ่านส่วนใหญ่ของรัฐคือแม่น้ำโอริโนโก รัฐอามาโซนัสครอบคลุมพื้นที่ 180,145 ตร.กม. และจากข้อมูลปี ค.ศ. 2007 มีประชากรอยู่ 142,200 คน มีความหนาแน่ 0.8 คนต่อ ตร.กม.
== อ้างอิง ==
อามาโซนัส
รัฐและดินแดนที่ก่อตั้งในปี พ.ศ. 2537
รัฐอามาโซนัส (เวเนซุเอลา)
ชีก (วงดนตรี)

ชีก (Chic;  หรือมักเขียนเป็นตัวพิมพ์ใหญ่หมดว่า CHIC)  เป็นวงอเมริกันแนวดิสโก้และอาร์แอนด์บี ก่อตั้งวงในปี ค.ศ. 1976 โดยมือกีตาร์ ไนล์ ร็อดเจอส์และมือเบส เบอร์นาร์ด เอดเวิร์ดส เป็นที่รู้จักในเพลงดังอย่างเช่น "Dance, Dance, Dance (Yowsah, Yowsah, Yowsah)" (1977), "Everybody Dance" (1977), "Le Freak" (1978), "I Want Your Love" (1978), "Good Times" (1979),และ "My Forbidden Lover" (1979) ชีกได้รับการเสนอชื่อให้อยู่ในร็อกแอนด์โรลฮอลออฟเฟมในปี 2009
== อ้างอิง ==
กลุ่มดนตรีแดนซ์สัญชาติอเมริกัน
กลุ่มดนตรีริธึมแอนด์บลูส์สัญชาติอเมริกัน
โปรดิวเซอร์เพลงชาวอเมริกัน
ศิลปินสังกัดแอตแลนติกเรเคิดส์
กลุ่มดนตรีที่ก่อตั้งในปี พ.ศ. 2519
วิเวียน ลีห์

วิเวียน ลีห์ (Vivien Leigh;5 พฤศจิกายน ค.ศ. 1913 – 7 กรกฎาคม ค.ศ. 1967) ชื่อเดิม วิเวียน แมรี ฮาร์ตลีย์ (Vivien Mary Hartley) เป็นนักแสดงชาวบริติช ได้รับรางวัลออสการ์ สาขานักแสดงนำหญิงยอดเยี่ยม 2 ครั้ง จากการแสดงอันยอดเยี่ยมของเธอในบทบาท "สการ์เลตต์ โอฮารา" ในภาพยนตร์เรื่อง วิมานลอย (1939) และบท "แบลนช์ ดูบัวส์" ในภาพยนตร์เรื่อง รถรางคันนั้นชื่อปรารถนา (1951) ซึ่งเป็นบทบาทที่เธอเคยแสดงมาแล้วเมื่อครั้งถูกนำมาสร้างเป็นละครเวทีเมื่อปี 1948 นอกจากนี้เธอยังประสบความสำเร็จในการแสดงละครบรอดเวย์โดยได้รับรางวัลโทนี สาขานักแสดงนำหญิงยอดเยี่ยม ประเภทละครเพลง จากเรื่อง โตวาริช ที่เปิดการแสดงที่นครนิวยอร์กในปี 1963 โดยเธอได้รับเกียรติให้จารึกชื่อไว้ในฮอลลีวูดวอล์กออฟเฟม ในปี 1960 และสถาบันภาพยนตร์อเมริกันได้จัดอันดับให้เธอเป็นนักแสดงหญิงที่ยอดเยี่ยมที่สุดเป็นอันดับ 16 ของภาพยนตร์ฮอลลีวูดยุคคลาสสิก
ลีห์ เคยเรียนด้านการแสดงที่ราชสถานศิลปะการละคร ในลอนดอน เธอมีผลงานการแสดงละครเวทีมากมาย โดยมากมีการร่วมงานกับสามีของเธอ ลอเรนซ์ โอลิวีเอร์ ที่กำกับให้เธอหลายบทบาท ในอาชีพนักแสดงละครเวที 30 ปี เธอแสดงในบทที่มีความหลากหลายตั้งแต่วีรสตรีของ โนเอล โควาร์ด ไปถึงงานตลกขบขันของจอร์จ เบอร์นาร์ด ไปถึงตัวละครของเชกสเปียร์ อย่างเช่น โอฟีเลีย คลีโอพัตรา จูเลียต และเลดี้ แม็กเบธ
กับเสียงชมด้านความงาม ลีห์รู้สึกว่าในบางครั้งก็กีดกันเธอให้เธอลงลึกด้านการแสดงอย่างจริงจัง แต่ด้วยปัญหาด้านสุขภาพก็เป็นอุปสรรคของเธอมากที่สุด เป็นผลต่อโรคอารมณ์แปรปรวนของเธอในวัยมีอายุ เธอมีชื่อเสียงมากขึ้นในเรื่องการร่วมงานกับเธอที่ยากลำบาก และยุคของเธอก็ได้ถดถอยลงไป เธอมีอาการเจ็บป่วยกับอาการวัณโรคเรื้อรังในช่วงกลางคริสต์ทศวรรษ 1940 เธอหย่าร้างกับโอลิเวียร์ในปี 1960 และลีห์ทำงานด้านภาพยนตร์และละครเวทีบางครั้งบางคราว จนเธอเสียชีวิตด้วยโรควัณโรคในปี 1967
== อ้างอิง ==
นักแสดงอังกฤษ
ผู้ที่ได้รับรางวัลโทนี
บุคคลจากดาร์จีลิง
บุคคลจากลอนดอน
เสียชีวิตจากวัณโรค
ชาวอังกฤษเชื้อสายอาร์มีเนีย
ชาวอังกฤษเชื้อสายอินเดีย
ชาวอังกฤษเชื้อสายไอริช
คริสต์ศาสนิกชนชาวอังกฤษ
นักแสดงนำหญิงยอดเยี่ยม รางวัลออสการ์
สถาบันศิลปะแห่งชิคาโก

สถาบันศิลปะแห่งชิคาโก (Art Institute of Chicago หรือ AIC) เป็นพิพิธภัณฑ์ศิลปะ ที่ตั้งอยู่ที่เมืองชิคาโก รัฐอิลลินอย ประเทศสหรัฐอเมริกา สถาบันศิลปะแห่งนี้เป็นพิพิธภัณฑ์มีชื่อเสียงเกี่ยวกับงานสะสมในลัทธิประทับใจและลัทธิประทับใจยุคหลังที่ดีที่สุดสถาบันหนึ่งในโลก นอกจากนี้ยังมีงานชิ้นสำคัญ ๆ ของศิลปินชั้นครูในประวัติศาสตร์ศิลปะเป็นจำนวนมาก, ศิลปะอเมริกัน, ศิลปะตกแต่งของทั้งยุโรปและสหรัฐอเมริกา, ศิลปะเอเชีย, ศิลปะสมัยใหม่ และศิลปะร่วมสมัย สถาบันศิลปะเป็นส่วนหนึ่งของโรงเรียนสถาบันศิลปะแห่งชิคาโก ที่มีเนื้อที่หนึ่งล้านตารางฟุต และเป็นพิพิธภัณฑ์ที่ใหญ่เป็นอันดับสองของสหรัฐอเมริกา รองจากพิพิธภัณฑ์ศิลปะเมโทรโพลิทันในนครนิวยอร์ก
== สมุดภาพ ==
ไฟล์:Saint Martin and the Beggar (c1597-1600) by El Greco - Chicago.jpg|เอลเกรโก นักบุญมาร์ตินและขอทานราว ค.ศ. 1597-1600
ไฟล์:Antoine Watteau - Fête champêtre (Pastoral Gathering).jpg|อ็องตวน วาโตFête champêtre (Pastoral Gathering)ค.ศ. 1718-1721
ไฟล์:Seascape_Calm_Weather.jpg|เอดัวร์ มาแนSeascape Calm Weatherค.ศ. 1864-1865
ไฟล์:Gustave_Caillebotte_-_Jour_de_pluie_à_Paris.jpg|กุสตาฟว์ กายบ็อตถนนในปารีสวันฝนตกค.ศ. 1876-1877
ไฟล์:Pierre-Auguste Renoir - By the Water.jpg|ปีแยร์-โอกุสต์ เรอนัวร์ริมน้ำค.ศ. 1880
ไฟล์:Pierre-Auguste Renoir 007.jpg|ปีแยร์-โอกุสต์ เรอนัวร์บนเนินลัดหลั่นค.ศ. 1881
ไฟล์:Paul Cézanne 044.jpg|ปอล เซซานอ่าวมาร์แซย์, ทิวทัศน์จาก L'Estaqueค.ศ. 1885
ไฟล์:VanGogh 1887 Selbstbildnis.jpg|ฟินเซนต์ ฟัน โคคภาพเหมือนตนเองค.ศ. 1887
ไฟล์:Vincent Willem van Gogh 135.jpg|ฟินเซนต์ ฟัน โคคห้องนอนที่อาร์ลส์ค.ศ. 1888
ไฟล์: Wheatstacks (End of Summer), 1890-91 (190 Kb); Oil on canvas, 60 x 100 cm (23 5-8 x 39 3-8 in), The Art Institute of Chicago.jpg|โกลด มอแนกองฟางปลายฤดูร้อนค.ศ. 1890-1891
ไฟล์:Le panier de pommes, par Paul Cézanne.jpg|ปอล เซซานกระจาดแอปเปิลค.ศ. 1890s
ไฟล์:Paul Gauguin 139.jpg|ปอล โกแก็งโกรธอะไร?(No te aha oe Riri)ค.ศ. 1896
ไฟล์:Edgar Degas - Woman at Her Toilette.jpg|แอดการ์ เดอกาสตรีอาบน้ำราว ค.ศ. 1900-1905
ไฟล์:Claude Monet - Water Lilies - 1906, Ryerson.jpg|โกลด มอแนสระบัวค.ศ. 1906
ไฟล์:Juan Gris - Portrait of Pablo Picasso - Google Art Project.jpg|จอห์น กริสภาพเหมือนของปิคาซโซค.ศ. 1912
ไฟล์:Winslow Homer 005.jpg|วินสโลว์ โฮเมอร์หลังพายุค.ศ. 1899
== อ้างอิง ==
== ดูเพิ่ม ==
พิพิธภัณฑ์
งานสะสมของสถาบันศิลปะแห่งชิคาโก
== แหล่งข้อมูลอื่น ==
The Art Institute of Chicago
The Art Institute of Chicago: collections
The Ryerson and Burnham Libraries 
The Terra Foundation For American Art
A Visitor's Experience: The Art Institute of Chicago
พิพิธภัณฑ์ในสหรัฐ
พิพิธภัณฑ์ออร์แซ

พิพิธภัณฑ์ออร์แซ หรือ มูว์เซดอร์แซ (Musée d'Orsay) เป็นพิพิธภัณฑ์ศิลปะ พิพิธภัณฑ์การออกแบบ/สิ่งทอ และสถานที่ทางประวัติศาสตร์ ที่ตั้งอยู่ในกรุงปารีสในประเทศฝรั่งเศส พิพิธภัณฑ์ออร์แซก่อตั้งขึ้นในปี ค.ศ. 1986 บนฝั่งซ้ายแม่น้ำเซนในสถานที่ที่เดิม เคยเป็นสถานีรถไฟออร์แซ ที่สร้างในแบบสถาปัตยกรรมแบบโบซาร์โดยสถานีรถไฟแห่งนี้ถูกสร้างระหว่างปี ค.ศ. 1898 ถึง ค.ศ. 1900 เพื่อให้เสร็จทันงาน Exposition Universelle เพื่อใช้เป็นชุมทางรถไฟสายตะวันตกเฉียงใต้ จนถึงปีค.ศ. 1939 ได้เลิกกิจการเนื่องจากขนาดของชานชลาไม่กว้างพอสำหรับผู้โดยสารที่เดินทางจำนวนมาก สถานีรถไฟออร์แซ จึงลดความสำคัญลงเป็นสถานีรถไฟสำหรับเดินทางในระยะใกล้ ในปัจจุบันใต้ดินส่วนหนึ่งของพิพิธภัณฑ์ยังคงใช้เป็นสถานีรถไฟชานเมืองด่วนพิเศษ หรือ RER โดยใช้ชื่อสถานีเดียวกัน
ในปีค.ศ. 1970 ในขณะที่กำลังจะมีการรื้อถอนสถานีออร์แซ รัฐมนตรีว่าการกระทรวงวัฒนธรรม ได้โต้แย้งโดยเสนอให้ปรับปรุงเป็นโรงแรมขึ้นแทน และได้รับการขึ้นทะเบียนเป็นอาคารที่มีคุณค่าทางประวัติศาสตร์ในปีค.ศ.1978 และภายหลังได้มีการเสนอแผนการปรับปรุงให้เป็นพิพิธภัณฑ์เพื่อผสานความแตกต่างระหว่างสองพิพิธภัณฑ์หลักในขณะนั้น คือ พิพิธภัณฑ์ลูฟวร์กับพิพิธภัณฑ์ศิลปะสมัยใหม่ ที่ตั้งอยู่ที่ศูนย์ฌอร์ฌ ปงปีดู โดยได้รับการสนับสนุนโดยประธานาธิบดีฌอร์ฌ ปงปีดู ในปีค.ศ. 1978 ทีมสถาปนิกผู้ชนะการแข่งขันเพื่อการออกแบบพิพิธภัณฑ์ได้รับการอนุญาตอย่างเป็นทางการโดยปรับพื้นที่แสดงผลงานบนพื้นที่ 4 ชั้น รวมกว่า 20,000 ตารางเมตร และสถาปนิกชาวอิตาลี นายกาเอ โอเลนตี ได้รับเลือกเพื่อรับผิดชอบการตกแต่งภายใน ซึ่งรวมถึงการจัดสรรพื้นที่แสดงผลงาน การตกแต่ง และเฟอร์นิเจอร์ เพื่อใช้ในพิพิธภัณฑ์ และได้เปิดให้บริการอย่างเป็นทางการในเดือนธันวาคม ปีค.ศ. 1986 โดยประธานาธิบดีฟร็องซัว มีแตร็อง พร้อมกับภาพเขียนกว่า 2,000 ชิ้น รูปปั้นและประติมากรรมกว่า 600 ชิ้น
งานสะสมของพิพิธภัณฑ์ออร์แซเป็นศิลปะฝรั่งเศสที่สร้างระหว่างปี ค.ศ. 1848 ถึง ค.ศ. 1915 ที่รวมทั้งจิตรกรรม ประติมากรรม เฟอร์นิเจอร์ และภาพถ่าย แต่ที่เป็นที่รู้จักกันดีที่สุดคืองานชิ้นเอกจากลัทธิประทับใจและลัทธิประทับใจยุคหลัง ซึ่งได้แก่งานของโกลด มอแน, เอดัวร์ มาแน, แอดการ์ เดอกา, ปีแยร์-โอกุสต์ เรอนัวร์, ปอล เซซาน, ฌอร์ฌ-ปีแยร์ เซอรา, ปอล โกแก็ง และฟินเซนต์ ฟัน โคค เป็นต้น

== อ้างอิง ==
== ดูเพิ่ม ==
พิพิธภัณฑ์
งานสะสมของพิพิธภัณฑ์ออร์แซ
== แหล่งข้อมูลอื่น ==
พิพิธภัณฑ์ในปารีส
สถาปัตยกรรมวิจิตรศิลป์
สิ่งก่อสร้างในคริสต์ศตวรรษที่ 20
สิ่งก่อสร้างในคริสต์ทศวรรษ 1890
เอ็นซีซอฟต์

NCsoft  เป็นบริษัทพัฒนาเกมคอมพิวเตอร์ของประเทศเกาหลีใต้ เป็นผู้ผลิตและเผยแพร่เกมแนว MMORPG ที่เป็นที่รู้จักกันอย่างแพร่หลายเช่น ลินเนจ, กิลวอร์ส และ Aion
== ประวัติ ==
NCsoft ก่อตั้งเมื่อเดือน มีนาคม พ.ศ. 2540 โดยคุณ T.J. Kim ขั้นต้นเป็นธุรกิจ พัฒนาซอฟต์แวร์ และเป็นบริษัทที่พัฒนาโปรแกรมประมวลผลคำ ในภาษาเกาหลีชื่อ Hangul ซึ่งผลิตภัณฑ์ตัวแรกคือ NC HTML Editor ในเดือนกันยายน พ.ศ. 2541 NCsoft ได้เปิดบริการเกมแรกของบริษัท ลินเนจ เป็นเกมแนว MMORPG เกมแรกของเกาหลีที่มีผู้เล่นเล่นพร้อมกันมากกว่า 100,000 คนในช่วงเดือนธันวาคม พ.ศ. 2543 ด้วยความสำเร็จนี้ทำให้บริษัทสามารถขยายตัวไปยัง ไต้หวัน จีน ญี่ปุ่น ยุโรปและ สหรัฐอเมริกา
== ผลิตภัณฑ์ ==
 The Tower of Eternity (Aion Team, NCsoft Korea)
The story of my horse and me, Alicia (Ntreev Soft)
Atrix (NCsoft Korea - ปิดแล้ว)
Auto Assault (NCsoft West - ปิดแล้ว)
Blade & Soul (Team Bloodlust, NCsoft Korea)
City of Heroes, City of Villains (NCsoft West)
Dragonica (Barunson Interactive, NCsoft Korea - ปิดแล้ว)
Dungeon Runners (NCsoft West)
Exteel(E&G Studio, NCsoft Korea, NCsoft West - ปิดแล้ว)
กิลวอร์ส (Arenanet, NCsoft West)
* Guild Wars Prophecies
* Guild Wars Factions
* Guild Wars Nightfall
*  Eye of the North
กิลวอร์ส 2 (Arenanet, NCsoft West)
Jan Ryu Mon (NCsoft Japan)
ลินเนจ (NCsoft Korea)
ลินเนจ II (Lineage2 Team, NCsoft Korea)
Metal Black
Pangya (Ntreev Soft)
Punch Monster (Next Play, NCsoft Korea)
Smash Star (NCsoft Korea - ปิดแล้ว)
SP Jam (NCsoft Korea - ปิดแล้ว)
Steel Dog (NCsoft Korea)
Tabula Rasa (NCsoft West, ปิดแล้ว)
Trickster (Ntreev Soft)
เกมบนเว็บ และ บอร์ดเกม
== แหล่งข้อมูลอื่น ==
NCsoft 
NCsoft West
NCsoft
บริษัทของเกาหลีใต้
บริษัทที่ก่อตั้งในปี พ.ศ. 2540
บริษัทวิดีโอเกม
นีล มันโรว์ โรเจอร์

นีล มันโรว์ โรเจอร์ หรือ บันนี โรเจอร์ เกิดเมื่อวันที่ 9 มิถุนายน พ.ศ. 2445 และเสียชีวิตเมื่อ 27 เมษายน พ.ศ. 2540 ที่กรุงลอนดอน เป็นนักออกแบบเสื้อผ้าชั้นสูง วีรบุรุษสงคราม และ บุคคลสำรวย
== ประวัติ ==
นีล มันโรว์ โรเจอร์ เกิดมาเป็นบุตรของชาวสก็อตแลนชื่อ "เซอ อเล็กซานเดรีย โรเจอร์" ( Sir Alexander Roger ) และ เฮเลน สตูวาร์ต คลาร์ก ( Helen Stuart Clark) เขาศึกษาประวัติศาสตร์หนึ่งปีที่ Balliol College ของ Oxford  แล้วไปศึกษาต่อด้านการวาดภาพที่ The Ruskin
ในปี พ.ศ. 2480 โรเจอร์ได้ก่อตั้งร้านตัดเสื้อผ้า Neil Roger ที่ถนน Great Newport กรุงลอนดอน
เขาทำงานรับใช้ในประเทสอิตาลี่ และ แอฟฟริกาเหนือใน กองพันปืนยาว สมัยสงครามโลกครั้งที่ 2 และได้กลายเป็นที่รู้จักในนามของผู้กล้าหาญในสนามรบ เป็นเรื่องเล่าที่เกี่ยวกับ ตอบสนองต่อคำสั่งของนายสิบในขณะที่ต่อสู้กับทหารเยอรมันว่า “ให้กรำหน่ำดินปืนเมื่อมีความสงสัยแคลงใจให้”
หลังจากสงครามสงบ เขาถูกชวนให้ไปดูแลออกแบบเสื้อผ้าให้กับห้างร้าน Fortnum & Mason เขาได้ลงทุนในร้าน House of Amies และได้กลายเป็นส่วนหนึ่งของ Debenhams ร้านเสื้อผ้าสัญชาติอังกฤษในปี พ.ศ. 2516
ตลอดช่วงชีวิตของเขา โรเจอร์เป็นที่รู้จักในเรื่องการจัดงานปาร์ตี้อย่างฟุ่มเฟือย อลังการณ์ งานอีเว้นท์เหล่านี้ส่วนใหญ่จะอยู่ภายใต้ ธีมของ เพชร ควอร์ตส์สีม่วง และ ลูกไฟ เพื่อเป็นการเฉลิงฉลองวันเกิดครบรอบ 50, 60 และ 70 ปี
บุคคลจากลอนดอน
ชาวอังกฤษเชื้อสายสกอตแลนด์
เดอะไฮฟส์

เดอะไฮฟส์ (The Hives) เป็นวงดนตรีแนวร็อกจากประเทศสวีเดน โดดเด่นในแนวเพลงการาจร็อกรีไววอล และยังเล่นเพลงแนวการาจพังก์ ประสบความสำเร็จในกระแสหลักหลังออกอัลบั้มรวมฮิตที่ชื่อ Your New Favourite Band ที่มีเพลงที่เป็นที่รู้จักอย่าง "Hate to Say I Told You So"
== ผลงานอัลบั้ม ==
Barely Legal (1997)
Veni Vidi Vicious (2000)
Tyrannosaurus Hives (2004)
The Black and White Album (2007)
กลุ่มดนตรีสัญชาติสวีเดน
กลุ่มดนตรีที่ก่อตั้งในปี พ.ศ. 2536
ปลาบู่ทราย

ปลาบู่ทราย หรือ ปลาบู่ทอง เป็นปลาน้ำจืดชนิดหนึ่ง มีชื่อวิทยาศาสตร์ว่า Oxyeleotris marmorata ในวงศ์ปลาบู่ทราย (Eleotridae) มีลักษณะลำตัวกลมยาว ความลึกลำตัวประมาณ 1 ใน 3.5 ของความยาวมาตรฐานลำตัว ส่วนหัวยาวเป็น 1 ใน9.0
ของความยาวมาตรฐานของลำตัว หัวค่อนข้างโต และด้านบนของหัวแบนราบ หัวมีจุดสีดำประปราย ปากกว้างใหญ่เปิด ทางด้านบนตอนมุมปากเฉียงลงและยาวถึงระดับกึ่งกลางตา ขากรรไกรล่างยื่นยาวกว่าขากรรไกรบน ทั้งขากรรไกรบนและล่างมีฟันแหลมซี่เล็ก ๆ ลักษณะฟันเป็นฟันแถวเดียว ลูกตาลักษณะโปนกลมอยู่บนหัวถัดจากริมฝีปากบนเล็กน้อย รูจมูกคู่หน้าเป็นหลอดยื่นขึ้นมาอยู่ติดกับร่องที่แบ่งจะงอยปากกับริมฝีปากบน ครีบหูและครีบหางมีลักษณะกลมมนใหญ่ มีลวดลายดำและสลับขาว มีก้านอ่อนอยู่ 15–16 ก้าน ครีบหลัง 2 ครีบ ครีบอันหน้าสั้นุเเ่าเทรมเป็นหนาม 6 ก้าน เป็นก้านครีบสั้นและเป็นหนาม ครีบอันหลังเป็นก้านครีบอ่อน 11 ก้าน ครีบท้องหรือครีบอกอยู่แนวเดียวกับครีบหูและมีก้านครีบอ่อน 5 ก้าน สีลำตัวสีน้ำตาลเหลือง มีรอยปื้นสีดำกระจายไปทั่วตัว ในบางตัวสีอาจกลายเป็นสีเหลืองทองได้ จึงทำให้ได้ชื่ออีกชื่อหนึ่งว่า "ปลาบู่ทอง"
มีขนาดลำตัวประมาณ 30 เซนติเมตร ใหญ่ที่สุด 60 เซนติเมตร จัดเป็นปลาที่มีขนาดใหญ่ที่สุดในสกุล Oxyeleotris พบกระจายพันธุ์ในแหล่งน้ำจืดทุกประเภทของภูมิภาคเอเชียตะวันออกเฉียงใต้และอาจพบได้ในแหล่งน้ำกร่อยด้วย  สำหรับในประเทศไทยพบได้ทั่วทุกภาค มีพฤติกรรมชอบอยู่นิ่ง ๆ กับพื้นน้ำเพื่อล่าเหยื่อ อาหารได้แก่ ปลาและสัตว์น้ำขนาดเล็กกว่า
ปลาบู่ทรายเป็นปลาชนิดหนึ่งที่ผูกพันกับวิถีชีวิตคนไทย ดังจะเห็นได้จากนิทานพื้นบ้านของภาคกลางเรื่อง ปลาบู่ทอง เป็นต้น จัดเป็นปลาเศรษฐกิจที่สำคัญชนิดหนึ่ง โดยนิยมใช้เนื้อบริโภคกันมาช้านาน มีราคาขายที่แพง ปัจจุบัน นิยมเพาะเลี้ยงกันอย่างกว้างขวาง นอกจากนี้แล้วในตัวที่มีสีกลายไปจากสีปกติ เช่น สีทองหรือสีเงิน พบมีการเลี้ยงเป็นปลาสวยงามอีกด้วย เช่นในภาคใต้จะมีการเลี้ยงไว้เพราะเชื่อว่าจะนำโชคลาภมาให้ และเรียกปลาชนิดนี้ว่า "ปลาครีบทอง" ตามสีที่ปรากฏนี้เอง
==อ้างอิง==
== แหล่งข้อมูลอื่น ==
รูปและข้อมูลปลาบู่ทราย
บู่ทราย
บู่ทราย
บู่ทราย
บู่ทราย
บู่ทราย
บู่ทราย
สัตว์น้ำประจำจังหวัดของไทย
ICD-10 บทที่ 22: รหัสเพื่อวัตถุประสงค์พิเศษ

เป็นบัญชีโรคย่อยหนึ่งจากบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง ฉบับทบทวนครั้งที่ 10 (ICD-10) ซึ่งเป็นรหัสของโรคและอาการ อาการแสดง ความผิดปกติที่ตรวจพบ อาการนำ สภาพสังคม หรือสาเหตุภายนอกของการบาดเจ็บหรือโรค จัดทำขึ้นโดยองค์การอนามัยโลกโดยแล้วเสร็จในปี พ.ศ. 2535 โดยมีวัตถุประสงค์ในการจัดประเภทการเจ็บป่วยตามเกณฑ์เพื่อใช้บันทึกเพื่อรวบรวมเป็นข้อมูลทางสถิติในการวางแผนสุขภาพในระดับสากล
== U00-U99 รหัสเพื่อวัตถุประสงค์พิเศษ ==
=== (U00-U49) รหัสที่กำหนดชั่วคราวสำหรับโรคใหม่ที่สาเหตุยังไม่แน่นอน ===
 กลุ่มอาการทางเดินหายใจเฉียบพลันรุนแรง (ซารส์)
*  กลุ่มอาการทางเดินหายใจเฉียบพลันรุนแรง ไม่ระบุรายละเอียด
 รหัสโรคสำหรับกรณีฉุกเฉิน
*  Vaping-related disorder
*  โรคติดเชื้อไวรัสโคโรนา 2019 (COVID-19), ยืนยันผลทางห้องปฏิบัติการ
*  โรคติดเชื้อไวรัสโคโรนา 2019 (COVID-19), ไม่ยืนยันผลทางห้องปฏิบัติการ
=== (U80-U89) เชื่อแบคทีเรียที่ดื้อยาปฏิชีวนะ ===
 เชื้อดื้อยาเพนิซิลลินและยาปฏิชีวนะที่สัมพันธ์กัน
*  เชื้อดื้อยาเพนิซิลลิน
*  เชื้อดื้อยาเมทิซิลลิน
*  เชื้อดื้อยาปฏิชีวนะอื่นที่สัมพันธ์กับเพนิซิลลิน
 เชื้อดื้อยาแวนโคไมซินและยาปฏิชีวนะที่สัมพันธ์กัน
*  เชื้อดื้อยาแวนโคไมซิน
*  เชื้อดื้อยาปฏิชีวนะอื่นที่สัมพันธ์กับแวนโคไมซิน
 เชื้อดื้อยาปฏิชีวนะหลายชนิด
 เชื้อดื้อยาปฏิชีวนะอื่นและที่ไม่ระบุรายละเอียด
*  เชื้อดื้อยาปฏิชีวนะอื่นที่ระบุรายละเอียดชนิดเดียว
*  เชื้อดื้อยาปฏิชีวนะที่ไม่ระบุรายละเอียด
== ดูเพิ่ม ==
รายการอาการในรหัส ICD-10
บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง
== แหล่งข้อมูลอื่น ==
ICD-10-TM Online บัญชีจำแนกโรคระหว่างประเทศ ฉบับประเทศไทย
บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง
ฟังก์ชันขั้นบันได

ฟังก์ชันขั้นบันได คือฟังก์ชันบนจำนวนจริงซึ่งเกิดจากการรวมกันระหว่างฟังก์ชันคงตัวจากโดเมนที่แบ่งออกเป็นช่วงหลายช่วง กราฟของฟังก์ชันจะมีลักษณะเป็นส่วนของเส้นตรงหรือรังสีในแนวราบเป็นท่อน ๆ ตามช่วง ในระดับความสูงต่างกัน
== นิยาม ==
ฟังก์ชัน f : R → R จะเรียกว่าฟังก์ชันขั้นบันได ถ้าฟังก์ชัน f สามารถเขียนให้อยู่ในรูปแบบนี้ได้
:f (x) = \sum\limits_{i=0}^n \alpha_i \chi_{A_i} (x)  สำหรับทุกจำนวนจริง x
เมื่อ n ≥ 0, αi เป็นจำนวนจริง (ค่าคงตัว), Ai คือช่วงต่าง ๆ และ χA คือฟังก์ชันบ่งชี้ (indicator function) ของช่วง A นั่นคือ
:\chi_A (x) =
\begin{cases}
1 & \mbox{if } x \in A \\
0 & \mbox{if } x \notin A \\
\end{cases}
ในนิยามเช่นนี้ ช่วง Ai ต่าง ๆ จะต้องมีสมบัติที่สมมติขึ้นสองประการดังนี้
ช่วงต่าง ๆ จะต้องไม่มีส่วนร่วมต่อกัน นั่นคือ Ai ∩ Aj = ∅ โดยที่ i ≠ j
ยูเนียนของช่วงทุกช่วง คือเซตจำนวนจริงทั้งเซต นั่นคือ ∪i Ai = R
ในกรณีที่สมบัติของฟังก์ชันเริ่มต้นไม่เป็นไปตามข้อสันนิษฐาน เช่นช่วงซ้อนกัน หรือยูเนียนแล้วแต่ไม่ครบเซตจำนวนจริง เราอาจเลือกช่วงใหม่ที่เทียบเท่าอันทำให้มีสมบัติดังกล่าวได้ ตัวอย่างเช่น กำหนดให้ฟังก์ชันขั้นบันไดนี้
:f = 4 \chi_{[-5, 1)} + 3 \chi_{(0, 6)}\,\!
สามารถเขียนใหม่ได้เป็น
:f = 0 \chi_{(-\infty, -5)} + 4 \chi_{[-5, 0]} + 7 \chi_{(0, 1)} + 3 \chi_{[1, 6)} + 0 \chi_{[6, \infty)}
ซึ่งผลลัพธ์จากฟังก์ชันจะยังคงเหมือนเดิม
== ตัวอย่าง ==


ฟังก์ชันคงตัวเป็นตัวอย่างอย่างง่ายของฟังก์ชันขั้นบันได ซึ่งประกอบด้วยช่วงเพียงช่วงเดียวคือ A0 = R
ฟังก์ชันเฮฟวีไซด์ (Heaviside function) เป็นฟังก์ชันขั้นบันไดหนึ่งที่สำคัญ เป็นแนวคิดทางคณิตศาสตร์ที่อยู่เบื้องหลังการทดสอบสัญญาณไฟฟ้า เช่นที่ใช้ในการตอบสนองขั้นบันไดของระบบพลวัต
ฟังก์ชันสี่เหลี่ยมมุมฉาก (rectangular function) ซึ่งเป็นฟังก์ชันรถตู้แบบบรรทัดฐาน (normalized boxcar function) เป็นอีกตัวอย่างหนึ่งของฟังก์ชันขั้นบันได ใช้เพื่อเป็นแบบจำลองของพัลส์หนึ่งหน่วย
=== ในทางตรงข้าม ===
ฟังก์ชันภาคจำนวนเต็ม ไม่ถือว่าเป็นฟังก์ชันขั้นบันไดตามนิยามที่ระบุในบทความนี้ เพราะมีจำนวนช่วงขั้นเป็นอนันต์ (n → ∞) ไม่เป็นจำนวนจำกัด
== สมบัติ ==
ผลรวมและผลคูณของฟังก์ชันขั้นบันไดสองฟังก์ชัน จะให้ผลเป็นฟังก์ชันขั้นบันไดอีกฟังก์ชันหนึ่ง และผลคูณของฟังก์ชันขั้นบันไดกับจำนวนคงตัวก็ยังคงเป็นฟังก์ชันขั้นบันได จากกรณีทั้งสองทำให้ฟังก์ชันขั้นบันไดก่อร่างพีชคณิตขึ้นมาเหนือจำนวนจริง
ฟังก์ชันขั้นบันไดมีจำนวนช่วงเป็นจำนวนจำกัดเท่านั้น ถ้าช่วง Ai ต่าง ๆ ซึ่ง i = 0, 1, …, n ตามนิยามข้างต้นไม่ทับซ้อนซึ่งกันและกัน และยูเนียนของช่วงทั้งหมดเป็นจำนวนจริง จะได้ว่า f (x) = αi สำหรับทุกค่าของ x ∈ Ai
ปริพันธ์เลอเบกของฟังก์ชันขั้นบันได \textstyle f = \sum\limits_{i=0}^n \alpha_i \chi_{A_i}\, คือ \textstyle \int \!f\,dx = \sum\limits_{i=0}^n \alpha_i \ell(A_i) เมื่อ \ell(A) คือความยาวของช่วง A และในกรณีนี้เราสมมติว่าช่วง Ai ทั้งหมดมีความยาวจำกัด ข้อเท็จจริงคือความเท่ากันนี้สามารถใช้เป็นขั้นตอนแรกในการหาปริพันธ์เลอเบก 
== อ้างอิง ==
ฟังก์ชันพิเศษมูลฐาน